Awtomatizmej w nastajenju hospodarskeho plana zadźěwać
Ralbicy (SN/JaW). Gmejnska rada Ralbicy-Róžant je swój lětuši hospodarski plan wobzamknyła. W nim zakótwjene su předewzaća komuny, kaž mjez druhim ponowjenje Jitkowskeje dróhi w Ralbicach a tamniše nowe hrajkanišćo. W zwisku z hrajkanišćom, kotrež su hakle njedawno zjawnosći přepodali, wupraji wjesnjanosta Hubertus Ryćer (CDU) staršim, nošerjej kubłanišća a wšitkim dalšim pomocnikam a podpěraćelam dźak za dźěło, kotrež běchu wukonjeli. „Ze swojim zasadźenjom su zaměrnje k mjeńšemu financnemu podźělej gmejny přinošowali“, Ryćer wuzběhny. Tak su wšitcy něšto wjac hač 20 000 eurow nadźěłali.
hrv_Latn szl_Latn